Document ID: 32009R0697

KOMISJONI MÄÄRUS (EÜ) nr 697/2009,
31. juuli 2009,
millega muudetakse määrust (EÜ) nr 1913/2006 (millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris) seoses koolidele puuvilja jagamise kava rakendusjuhtudega ning sätestatakse erand sellest määrusest
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, (1) eriti selle artiklit 9,
ning arvestades järgmist:
(1)
Nõukogu 21. juuni 2005. aasta määrusega (EÜ) nr 1290/2005 ühise põllumajanduspoliitika rahastamise kohta (2) ja 22. oktoobri 2007. aasta määrusega (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (3) mõlemat muudetud nõukogu määrusega (EÜ) nr 13/2009, (4) on kehtestatud koolidele puuvilja jagamise kava, mida kaasrahastab ühendus.
(2)
Komisjoni 7. aprilli 2009. aasta määruses (EÜ) nr 288/2009 (milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele) (5) osutatud ühenduse abi eraldised on väljendatud eurodes. Seepärast tuleks sätestada vahetuskursside rakendusjuhud nende liikmesriikide suhtes, kes ei ole eurot ühisrahana kasutusele võtnud.
(3)
Komisjoni määruses (EÜ) nr 1913/2006 (6) on sätestatud vahetuskursside rakendusjuhud, mida kohaldatakse ühise põllumajanduspoliitika rakendamisega seotud ühenduse õigusaktide suhtes. On asjakohane sätestada koolidele puuvilja jagamise kava rakendamisega otseselt seotud rakendusjuhud. Siiski tuleks sätestada konkreetne rakendusjuht ajavahemikuks 1. augustist 2009 kuni 31. juulini 2010.
(4)
Seepärast tuleks määrust (EÜ) nr 1913/2006 vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrusesse (EÜ) nr 1913/2006 lisatakse pärast artiklit 5 artikkel 5a:
„Artikkel 5a
Koolidele puuvilja jagamise kava rakendamisega seotud abi summad ja maksed
Komisjoni määruse (EÜ) nr 288/2009 (7) artiklis 1 osutatud puu- ja köögiviljade, töödeldud puu- ja köögivilja ning banaanitoodete lastele jagamiseks antava abi vahetuskursi rakendusjuht on kõnealuse määruse artikli 4 lõikes 1 osutatud ajavahemikule eelnev 1. jaanuar.
Artikkel 2
Erandina määruse (EÜ) nr 1913/2006 (muudetud käesoleva määrusega) artiklist 5a on kõnealuses artiklis ajavahemiku 1. august 2009 kuni 31. juuli 2010 suhtes sätestatud rakendusjuht 31. mai 2009.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. juuli 2009

Labels: 17
10
0
3
12
15